b'\n_START_ARTICLE_\nMSC Cruises\n_START_PARAGRAPH_\nMSC Cruises on vuonna 1987 perustettu sveitsil\xc3\xa4inen risteily-yhti\xc3\xb6. Yhti\xc3\xb6n p\xc3\xa4\xc3\xa4oma on kokonaan Euroopassa ja se ty\xc3\xb6llist\xc3\xa4\xc3\xa4 12 000 henkil\xc3\xb6\xc3\xa4 eri puolilla maailmaa. MSC Cruisesilla on toimistoja 43 maassa. Yhti\xc3\xb6 kuuluu sveitsil\xc3\xa4iseen Mediterranean Shipping Company S.A. (MSC) -nimiseen konserniin. Yhti\xc3\xb6ll\xc3\xa4 on 12 alusta, jotka risteilev\xc3\xa4t p\xc3\xa4\xc3\xa4asiassa V\xc3\xa4limerell\xc3\xa4 ja Karibianmerell\xc3\xa4. Kotipaikka on Geneve, Sveitsiss\xc3\xa4. 12 aluksellaan MSC Cruises on Euroopan toiseksi suurin risteilyvarustamo italialaisen Costa Cruisesin j\xc3\xa4lkeen. Kes\xc3\xa4ll\xc3\xa4 2018 Suomeen saapuu MSC Preziosa, MSC Orchestra sek\xc3\xa4 MSC Meraviglia. Kes\xc3\xa4ll\xc3\xa4 2009 Suomessa k\xc3\xa4yneet laivat olivat MSC Lirica, MSC Opera ja MSC Orchestra. Kaikki MSC Cruisesin laivat on rakennettu STX Europen telakalla, Saint-Nazairessa, Ranskassa._NEWLINE_MSC Cruises on maailman nelj\xc3\xa4nneksi suurin risteilyoperaattori Carnival Corporation & plc:n, Royal Caribbean Cruises Ltd.:n ja Norwegian Cruise Linesin j\xc3\xa4lkeen. Vuonna 2012 yhti\xc3\xb6ll\xc3\xa4 matkusti 6% kaikista risteilymatkustajista.\n_START_SECTION_\nHistoria\n_START_PARAGRAPH_\nAlun perin perustettiin Lauro Lines, yritys tuli risteilytoimintaan vuonna 1960 ja toimi kahdella alukksella, Angelina Lauro ja Achille Lauro. Molempia aluksia kohtasi tulinen loppu, kun Angelina Lauro poltettiin St.Thomasin satamassa vuonna 1979. T\xc3\xa4m\xc3\xa4n j\xc3\xa4lkeen Lauro Lines, joka tunnetaan my\xc3\xb6s Flotta Laurona, jatkoi huonoina aikoina risteilyliikennett\xc3\xa4 vain yhdell\xc3\xa4 aluksella, Achille Laurolla. Vuonna 1985 Achille Lauron kaappasi palestiinalainen Liberation Front. Tapaus sai paljon julkisuutta ja matkustjam\xc3\xa4\xc3\xa4r\xc3\xa4t laskivat. Vuonna 1989 Mediterranean Shipping Company osti Lauro Linesin ja nimesi sen uudelleen StarLauro Cruises nimiseksi. 30 marraskuuta 1994 Achille Lauro syttyi tuleen ja upposi 2 joulukuuta. Vuonna 1995 yhti\xc3\xb6n nimi muutettiin nykyiseksi MSC Cruiseksi.'